OpenLLM-France/wikimedia huggingface dataset:
# Bory

Bory Txekiar Errepublikako udalerri bat da. 784 biztanle ditu eta 16,46 kilometro koadroko azalera. Žďár nad Sázavouko barrutian dago.

## Kanpo estekak

* Datuak: Q894301
* Multimedia: Bory (Žďár nad Sázavou District) / Q894301
# Borzytuchom udalerria

Borzytuchom ([[:Media:|]] (Audio·[[:Image:|info]])) Poloniako Pomeraniako voivoderriko landa-udalerri bat da, Bytów barrutian kokatuta. 108,52 km²ko azalera du eta 2017ko datuen arabera 3153 biztanle zituen.

## Kanpo estekak

* Udalaren webgunea
* Datuak: Q565335
ieaPomeraniako voivoderriko udalerriak :
# Beatriz Arzamendi

Beatriz Arzamendi Zeziaga (Arrasate, 1961eko urtarrilaren 24a) gipuzkoar musikagilea da.
Arrasate Musical Akademian hasi zituen Musika ikasketak, eta biolina landu zuen bereziki. Ondoren, Donostiako Goi Kontserbatorioan eta Madrilgo Goi Errege Kontserbatorioan jarraitu zituen bere ikasketak. Harmonia, Kontrapuntu eta Konposizioko goi-mailako irakasle titulua eta Abesbatza eta Orkestren Zuzendaritza titulua eskuratu zituen Madrilen. 1985ean, Madrilgo Udaleko Musika Liburutegiko Ganbera Orkestra sortzeko lanean ibili ondoren, bertan dihardu, eta lehendabiziko biolina da. 2006. urtetik aurrera emakume konpositoreen musikaren zabalkunde-proiektuan lanean dihardu.
2021ean SGAE Fundazioak eta AEOSek Beatriz Arzamendi aukeratu zuten estatu mailako orkestren errepertorio sinfoniko garaikidea handitzeko, Nafarroako Orkestra Sinfonikoak egindako proposamenari jarraituz aukeratu zuten eta Sorginen soinua izenburua jarri zion obra sortu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Beatriz Arzamendi: "Egun, obra sinfoniko bat sortzea opari bat da" - Arrasate» Goiena.eus (Noiz kontsultatua: 2022-01-24).
* Datuak: Q12254896
# Beatriz Barral

Beatriz Barral (Madril, 1968) instalazioak lantzen dituen artista bisual madrildarra da.

## Biografia

1987tik 1992ra Arte Ederrak ikasi zituen Madrilgo Unibertsitate Konplutentsean. Lizentziatua da , eta hainbat master egin ditu Erresuma Batuan, Kanadan eta Estatu Batuetan. Bere lana Europan eta Estatu Batuetanbanakako erakusketetan erakutsi du

## Banakako erakusketak

| Urtea | Titulua | Lekua | Hiria |
| 2000 | Be barral | Klaus Braun galeriea | New York |
| 2003 | Superaccesspace | Parker's Box Gallery | New York |
| 2004 | Burbuja en francés | SMP Gallerie | Marseilla |
| 2005 | Twins | Parker's Box Gallery | New York |

## Erreferentziak

* ↑ (Gaztelaniaz) «Beatriz Barral - Fundación BilbaoArte Fundazioa» BilbaoArte (Noiz kontsultatua: 2023-12-06).
* ↑ ISSN https://es.linkedin.com/in/beatrizbarral..
* ↑ Biografia a .art-website.com
* ↑ Los cuadros-objetos de Beatriz Barral se exhiben en Del Sol St. El Diario Montañés, 4 de maig de 2007
* ↑ Biografia a la Fundació Miró

## Kanpo estekak

* Beatriz Barralen artikuluak El País egunkarian
* Datuak: Q11908890
# Beatriz Bermúdez de Velasco

Beatriz Bermúdez de Velasco, La Bermuda izengoitiarekin ezaguna, emakume soldadu espainiarra izan zen, eta Hernán Cortési lagundu zion Mexikoko Konkistan egindako espedizioetan. Haren bizitza Francisco Cervantes de Salazar kronistak erregistratu zuen.

## Biografia

Ustez noblezian zuen jatorria. 1520an heldu ziren ameriketara Bermúdez eta senarra, Francisco de Olmos, Pánfilo de Narváez-en espedizioan. Bikotea Cortés-en alde egin zuen. Tenochtitlango setiotik ihes egin nahi izan zuten espainiarrei errieta egin zien eta ondoren, Mexikarren aurkako aliantzak irabazi zuenean Bermúdezen hitzak txalotu zituzten.
   ...Beatriz Bermudez, beste erreal batetik etorri berria, espainiarrak eta lagun indiarrak denak nahasita ikustean, ihesi zetozela, galtzada erdira atera eta indioen rodela bat eta espainiar ezpata bat eta zelada bat buruan, gorputza eskaupil batez armaturik, esan zien: "Lotsagarria, lotsagarria, espainiarrak! Zer ihes egiten diozue hainbeste aldiz garaitu duzuen jende zital horri? Itzul zaitezte, lagundu berriro eta lagundu borrokan ari diren zuen lagunei, egin behar dutena egiten ari direnei; eta, bestela, Jainkoarren, agintzen dizuet ez diodala utziko zuetariko inori hil barik; jende zital horrengandik ihes egiten badu, merezi baitu ni bezalako emakume argal batek hiltzea".
   Cervantes de Salazar, Nueva Españaren kronika, CLXIX.
Bernal Díaz del Castillok aipatzen duenez, Cortés-ek mexikarren aurkako garaipena ospatzeko antolatu zuen jaira gonbidatutako emakumeen artean egon zen, María de Estrada eta Isabel Rodríguezekin batera.

## Erreferentziak

* 1 2 Francisco Cervantes de Salazar, Crónica de la Nueva España, capítulo CLXIX, "Cómo viniendo los españoles huyendo, Beatriz Bermúdez salió a ellos y los avergonzó, y volviendo, vencieron".
* ↑ Vega, Carlos B.. (2003). Conquistadoras: Mujeres Heroicas de la Conquista de America. McFarland ISBN 978-07-864820-8-5..
* ↑ (Gaztelaniaz) González Ochoa, José María. (2015). Protagonistas desconocidos de la conquista de América. Ediciones Nowtilus ISBN 978-84-996773-5-4..
* ↑ Bibl.: A. M. Ortega Martínez, Mujeres Españolas en la Conquista de México, México, Vargas Rea, 1945; F
* ↑ J. F. Maura, “La épica olvidada de la conquista de México

## Kanpo estekak

* Datuak: Q61722415
# Beatriz Arizaga Bolunburu

Beatriz Arizaga Bolunburu (Eibar, Gipuzkoa, 1951ko urtarrilaren 15a) historialaria da.

## Biografia

Santiago de Compostelako Unibertsitatean lizentziatu zen (1975) eta Kantabriako Unibertsitatean doktoratu (1986). 2001etik katedraduna da eta Kalitate eta Hezkuntza Berrikuntzako errektoreordea (2006). Ikerketa-ildo nagusiak Erdi Aroko hiri-historiara, Erdi Aroko hirigintzara, hiri-paisaia berreskuratzera eta portu-hirien historiara bideratu ditu, eta azterlan gehienak Euskal Autonomia Erkidegora. Ildo horretan, nazioko eta nazioarteko ikerketa-proiektu askotan parte hartu du, eta berrienak Gasteiz, Iruñea eta Baionako euskal hiriei eskainitakoak izan dira, Eusko Ikaskuntzak finantzatutako Atlas de las Villas Medieval de Vasconia proiektuan (1997-2008).

## Lanak

* El nacimiento de las villas guipuzcoanas en los s. XIII-XIV (1978)
* Urbanística Medieval (Guipúzcoa) (1990)
* Los Cascos históricos de Gipuzkoa (1994)
* Castro Urdiales en la Edad Media: La imagen de la villa (2001)
* La imagen de la ciudad medieval: La recuperación del espacio urbano (2002)
* Bizcaya en la Edad Media, egilekidea, lau liburukitan (1985)
* Pamplona en la Edad Media, egilekidea.
* Ciudades y villas portuarias del Atlántico en la Edad Media.

## Sariak

* 2016an Beatriz Arizaga Erdi Aroko Historiako katedradun eta Kantabriako Unibertsitateko Kalitate eta Hezkuntza Berrikuntzako errektoreordeak jaso zuen 'Ville de Bayonne' Ikerketa Saria, Erdi Aroan Euskal Herriko hiribilduei buruzko ikerketa lan anbiziotsu bati herri horretako Udalak emandakoa.
* 2024ko urtarrilaren 26an Kantabriako Unibertsitateak Zilarrezko Domina eman zion Beatriz Arizaga Erdi Aroko Historiako katedradun jubilatuari, Aquinoko Santo Tomas eguna ospatzeko ekitaldian.

## Erreferentziak

* ↑ «Beatriz Arizaga Bolumburu» www.goodreads.com (Noiz kontsultatua: 2024-01-22).
* ↑ Pamplona en la Edad Media. .
* ↑ Bolumburu, Beatriz Arízaga; Telechea, Jesús Ángel Solórzano. (2005). Ciudades y villas portuarias del Atlántico en la Edad Media: Nájera. Encuentros Internacionales del Medievo : Nájera, 27-30 de julio de 2004. Instituto de Estudios Riojanos ISBN 978-84-95747-35-8. (Noiz kontsultatua: 2024-01-27).
* ↑ «La catedrática de la UC Beatriz Arízaga, premiada en Francia - Noticias» Arqueología Medieval (Noiz kontsultatua: 2024-01-26).
* ↑ «Beatriz Arízaga: “No podemos perder de vista que nuestro conocimiento y nuestra investigación tienen que estar enfocada hacia los estudiantes”» web.unican.es (Noiz kontsultatua: 2024-01-26).
* ↑ Dra. Beatriz Arízaga Bolumburu, medalla de plata de la Universidad de Cantabria – Sociedad Española de Estudios Medievales. (Noiz kontsultatua: 2024-01-26).

## Kanpo estekak

* Datuak: Q106267510
# Beatriz Arregi

Beatriz Arregi Gamir (Bilbo, 1995eko martxoaren 7a) bizkaitar futbolari ohi eta arbitroa da.
Deustuko harrobian hezia, 2011/2012 denboraldian La Merced taldean debutatu zuen. 2017an Espainiako Lehen Mailara igotzea lortu zuen.

## Erreferentziak

* ↑ aupaathletic.com
* Datuak: Q30691336
# Beatriz Aveirokoa

Beatriz Aveirokoa edo Beatriz Portugalgoa (1430 – 1506), Portugalgo infanta eta Viseuko dukearen emaztea izan zen.

## Biografia
### Familia

Joan Portugalgo infantearen alaba zen (Joan I.a Portugalgoa erregearen eta Filipa Lancasterrekoaren laugarren semearena) eta haren emazte Isabel Barceloskoaren alaba zen (Alfontso I.a Bragantzakoaren alaba zena).
Elisabet Katolikoaren izeba zen, bere ahizpa Elisabet Joan II.a Gaztelakoarekin ezkonduta zegoelako.
Petri I.a Portugalgoaren, Nuno Alvarez Pereiraren eta Joan Gantekoa Lankasterreko dukearen birbiloba zen.Lehengusuarekin ezkondu zen, Fernando infantea Bejako eta Viseuko dukearekin (Portugalgo Alfontso V.aren anaia gazteena zena). Bederatzi seme-alaba izan zituzten eta horietatik bost iritsi ziren heldu arora:
* Joan (1448-1472), aitaren oinordekoa, Joan I.a izenarekin;
* Diego (1450-1484), bere anaia nagusiaren oinordekoa, Diego I.a izenarekin, eraila izan zen;
* Duarte;
* Dionisio;
* Simon;
* Leonor (1458-1525), Joan II.a Portugalgo erregearekin ezkonduta (bere lehengusua zena);
* Isabel (1459-1521), Fernando II.a Bragantzako dukearekin ezkondua;
* Manuel I.a Portugaletekoa (1469-1521), Portugalgo erregea;
* Katalina.

### Infanta eta dukea

Zeregin aktiboa izan zuen Alfontso V.aren, Joan II.aren eta Manuel I.aren erreinaldietako politikan. Gaztelarekin bakea egiten lagundu zuen: Elisabet I.a Katolikoarekin pertsonalki elkartu zen eta horrek Alcáçovas e Terçarias de Mourako Ituna sinatzea ekarri zuen.
Diego bere semearen tutore moduan eta haren izenean, Done Jakueren ordenaren kudeaketan lan handia egin zuen.

## Kanpo estekak

* Datuak: Q2721041
* Multimedia: Beatrice of Aveiro / Q2721041
# Bolue erreka

Bolue erreka Getxo eta Berango arteko mendietan jaiotzen den erreka da. Bere urak Gobela ibaira isurtzen ditu eta bertan Bolueko fadura sortzen du.
Bertan hainbat hegazti eta arrain espezie bizi dira. Azken urteetan, dortoka eta bisoien erasoak direla eta, kalte handiak jasan ditu bertako berezko faunak.

## Erreferentziak

* ↑ Bolue hezegunea

## Kanpo estekak

* Datuak: Q12255414
# Bolueta

Bolueta Bilboko auzoa da, Begoñako barrutian kokatua. Auzoak 4.486 biztanle zituen 2006an, eta 0,77 kilometroko koadroko azalera dauka. Bolueta beti egon da altzairugintza eta industriari lotua, izan ere, Euskal Herriko lehen siderurgia modernoa bertan hasi zen, 1840ko hamarkadan eraiki zen Santa Ana de Bolueta lantegiaren bitartez.
Ondorengo urteetan, bestelako industriak garatu ziren, Cilindros Bolueta esaterako, eta industriari loturiko beste hainbat fabrika eta lantegi txiki. Industria izaera horrek eraginda, ez dira biztanle asko bizi auzoan. Dena dela, 1950eko hamarkadatik aurrera garatu zen Santutxuko auzoarekin batera, hainbat etxebizitza bloke eraiki ziren, Sagarminaga Taldea esaterako. Azken urteetan bestelako industria berriak ezarri dira auzoan, egunkari egileak, bulegoak eta kotxe saltegiak esaterako. Horrez gain, auzoan Bilbo hiriko diskoteka nagusienen bat kokatzen da, non noiz behinka kontzertuak ere eskaitzen diren.
1997ean zabaldu zen Bilboko metroaren Boluetako geltokiak auzoaren eta Bilboko erdigunearen arteko lotura indartu du. Geltokia hirian dagoen aldageltoki garrantzitsuenetako bat da, izan ere, EuskoTren eta Bilboko metroaren lotunea ematen da. Busturialdetik zein Durangaldetik datozen hainbat bidaiarik bertan hartzen dute metroa Bilbora edo beste hiri nagusietara heltzeko.
* Begoñako Errepublikaren mapa topografikoa (1925)

## Etorkizuna eta "Zazpi Kaleak" proiektua

Santa Ana de Bolueta eta Cilindros Bolueta enpresa historikoek hartzen zituzten orubeetan auzoaren etorkizuna hobetuko duen proiektua garatzen ari zen. Lantegiak saldu eta Sidenorerra igaro ziren Cilindros Boluetako langileak. Ondoren, Eusko Jaurlaritzak orubea erosi eta 1.100 etxebizitza eraikitzeko proiektua antolatu zuen. Auzo berria eraikitzeko bost proposamen aurkeztu ziren, eta azkenik Idom ingeniaritzak proposatutako proiektua, Bolueta Dorreak alegia, aukeratu zen.
Eraikitzen hasi diren 1.100 etxebizitzetatik, 600-700 inguru babes ofizialekoak izango dira, eta Eusko Jaurlaritzak eraikiko ditu. Gainontzekoak salmenta librekoak izango dira eta Sacyr Vallehermosok eraikiko ditu. Obrak 2007ko udaberrian hastea espero zen, baina Higiezinen burbuilaren ondorioz, proiektua asko atzeratu zen. Azkenean 2016. urtean, etxebizitzak eraikitzen hasi ziren.

## Kalerik garrantzitsuenak

* Miraflores etorbidea
* Bilbao-Galdakao errepidea

## Erreferentziak

* ↑ Bilbao Kultura. (2015-02-02). Begoña Herri Garaia - Begoña, Un Pueblo de Altura. (Noiz kontsultatua: 2024-08-02).
* ↑ https://web.archive.org/web/20161220155342/http://www.deia.com/2016/08/12/bizkaia/bilbao/los-pisos-libres-de-bolueta-adelantan-su-comercializacion

## Ikus, gainera

* Boluetako geltokia
* Mahatserri

## Kanpo estekak

* Datuak: Q11909583
# Bolumen (argipena)

Bolumen izenak adiera hauek ditu:
* bolumena edo tamaina;
* geometrian, bolumena, gorputz batek okupaturiko espazio kantitatea;
* akustikaren azterketan, bolumena, ozentasuna;
* kopurua, hala nola salmenta bolumena (saldutako aleen kopurua), burtsako bolumena (burtsan egun batean burututako tituluen salerosketen zenbatekoa), eta abar.
# Bolueta dorreak

Bolueta dorreak Bilboko Bolueta auzoan dauden etxeorratz multzoa da. Eusko Jaurlaritzako Orubide agentzia publikoak eta Sacyr Vallehermoso eraikuntza enpresak kudeatu zuten proiektua. Guztira 1.100 etxebizitza eraiki zituzten, gehienak —700, zehazki— babes ofizialekoak.
Dorreak eraiki ziren lekuan Santa Ana de Bolueta eta Cilindros Bolueta enpresak zeuden. Enpresa horiek Sidenorrek erosi zituen 2003. urtean, eta langileak Basauriko lantegira eraman zituen. Ondoren, enpresak harturiko lurrak etxebizitzak eraikitzeko saldu zituen Sidenorrek.
Obrek hainbat atzerapen jasan zuten, izan ere 2007. urtearen hasieran hastea aurreikusten zen, aurretiaz izan ziren atzerapen batzuen ondoren. Proiektuaren arabera, lurra hobeto aprobetxatzeko asmoarekin etxebizitzak bost dorreetan bildu zituzten, eta orubearen gehiengoa parkea da. Guztira, zazpi eraikin eraiki ziren, 10 eta 28 solairu bitartekoak. 24, 21 eta 20 solairuko dorre bana eta 10 solairuko beste bi eraikin izan ziren proiektua osatu zutenak.

## Atzerapena

Dorreen eraikuntza 2005ean hastea aurreikusita zegoen. Hasieran, Eusko Jaurlaritzaren enpresa sustatzaile den Orubidek, lanak 2007ko urte bukaerarako amaiturik egongo zirela esan zuen. Dena den, administrazioaren utzikeriagatik batetik, eta orubean aurkituriko arazoengatik bestetik, proiektua hainbat urtez geldituta egon zen.
2004. urtetik Javier Madrazo Eusko Jaurlaritzako etxebizitza sailburua zena bi bider izan zen Bolueta dorreak eraikiko diren orubean hauteskunde aurreko beste horrenbeste ekitalditan: 2005. urtean Eusko Legebiltzarrerako hauteskundeen aurretik Cilindros Bolueta enpresaren eraisketa hasi zelako, eta 2007. urtean udal hauteskundeen aurretik orubearen deskontaminazioa hastear zegoelako. Obrak 2007ko udaberrian hastea espero zen, baina higiezinen burbuilaren ondorioz, proiektua asko atzeratu zen.

### BBKren agerpena

2009ko urrian, BBK aurrezki kutxak, arazo ekonomikoak zituen Sacyr Vallehermoso enpresari erosi zion egitasmoa eraiki behar zen orubea eta eraikuntza lanak 2010. urtearen amaieran hasiko zirela esan zuen. Azkenean 2016. urtean etxebizitzak eraikitzen hasi ziren.

## Erreferentziak

* ↑ http://www.elcorreodigital.com/vizcaya/20091022/vizcaya/entra-operacion-pisos-bolueta-20091022.html La BBK entra en la operación de los pisos de Bolueta, que acumula ya 6 años de retraso El Correo Español egunkariko albistea.
* ↑ https://web.archive.org/web/20161220155342/http://www.deia.com/2016/08/12/bizkaia/bilbao/los-pisos-libres-de-bolueta-adelantan-su-comercializacion

## Ikus, gainera

* Bilboaldeko eraikinik garaienen zerrenda
* Euskal Herriko eraikinik altuenen zerrenda

## Kanpo estekak

* Orubide
* Datuak: Q59654775
* Multimedia: Torre Bolueta / Q59654775
# Boluetako krimena

Boluetako krimena Bilboko auzo horretan, Miraflores aldapan, 1961eko martxoaren 27an gertatu zen, errepide kontrol batean. Gogora Institutuaren arabera, Batarrita da ETAren eta Espainiako estatuaren arteko gatazkaren lehen biktima izan zen.

## Gertakariak

Egun horretan Javier Batarrita Elexpuru hil zuen Espainiako Guardia Zibilak errepideko kontrol batean. Frantziako matrikula zuen Peugeot 403 bat geldiarazi eta ateak ireki ondoren, agenteek tiro egin zieten bidaiariei, eta handik ihes egin zuten, Julen Madariaga, José María Benito del Valle eta Manu Agirre ETA kideak hil zituztelakoan.
Javier Batarritari buruan tiroa eman eta ondoren beste 48 tiroz josi zuten. 33 urte zituen. Auto berean zihoan Martin Ballesteros larri zauritu zuten. Hirugarren bat, Fernando Larizgoitia, onik atera zen. Garaiko agintari frankistak, Antonio Ibáñez Freire gobernadore zibilak, “zoritxarreko istripu” izendatu zuen gertakaria eta ez zuten inor zigortu. Boluetako krimena gisa bataiatuta geratu da jende askoren oroimenean.

## Erreferentziak

* ↑ https://www.deia.eus/politica/2021/03/25/javier-batarrita-elexpuru-primera-victima-1973127.html
* ↑ https://www.argia.eus/efemerideen-kanala/javier-batarrita-elexpuru-hil-zuen-espainiako-guardia-zibilak-bilboko-boluetan
* ↑ https://www.eitb.eus/es/noticias/politica/detalle/7937436/recuerdan-a-javier-batarrita-considerado-primera-victima-del-conflicto-vasco/

## Kanpo estekak

* Datuak: Q123740474
# Bolue (Getxo)

Bolueko fadura Getxon dagoen hezegunea da. Bertan Bolue erreka eta Gobela ibaia elkartzen dira.
Historikoki bi ibaiak batu eta fadura bat osatzen zuten gaur egun Areeta auzoa okupatzen duen lekuan. Lurraren lehortzeak eta bideratzeak, Gobela ibaiak Udondo ibaiarekin batzera bidean. Hau dela eta Bolue erreka geratu zen barne emaile moduan eta ur gezakoa bilakatu zen.
Landaredia eta fauna handia dago, nahiz eta eutrofizazio prozesu nabaria dagoen.
Azken urte hauetan eraikitako errepideek oraindik gehiago lehortu dute fadura.

## Kanpo estekak

* Datuak: Q9005403
# Bolueta (zinema)

Bolueta zinema Bilboko Bolueta eta Santutxu auzoen arteko Iturriaga kaleko 8. zenbakian egondako zinema da.
Zinema emanaldiez gain bestelako musika emanaldiak ere antolatzen ziren, 1971ean Oskorrik emandako kontzertua esaterako.

## Ikus, gainera

* Bilboko zinemen zerrenda

## Kanpo estekak

* (Gaztelaniaz) Antzinako Bilboko zinemen aipamena Fant zinema festibalaren webgunean.
* Datuak: Q12255415
# Bolulla

Bolulla Valentziako Erkidegoko udalerria da, Marina Baixa eskualdean eta Alacanteko probintzian kokatua.
2009ko urtarrilaren 1eko erroldaren arabera 433 biztanle zituen.

## Ikus, gainera

* Alacanteko udalerrien zerrenda

## Kanpo estekak

* Datuak: Q891663
* Multimedia: Bolulla / Q891663
# Bihotza eskuekin

Bihotza eskuekin pertsona batek bere bi eskuak batuz bihotzaren ikurra egiten duen keinu bat da.
Ahoz beherako bihotzaren keinua artean ezagun egin zen 1989an, Maurizio Cattelan artista italiarrak eta Chad Buelow filosofo estatubatuarrak keinuaren irudi bat sortu zutenean, Family Syntax izeneko lehen lana bezala. Keinua publiko orokorraren artean zabaldu zen 2010aren hasieran. Keinua Unicode 14.0ri eta Emoji 14.0ri gehitu zitzaion 2021ean, U+1FAF6 🫶 HEART HANDS kodearekin.

## Googleren patentea

Googlek patente bat aurkeztu zuen 2011ko uztailean, Google Glassen erabiltzaileei edozein objekturen aurrean bihotza eskuekin erabiltzeko aukera ematen ziona. Ikurra egiterakoan gadgetak automatikoki ezagutzen du objektua, argazki bat hartzen du eta sare sozialetara bidaltzen du "atsegin dut" irudi gisa.

## Erreferentziak

* ↑ (Ingelesez) Cué, Elena. (2015-01-30). «A Conversation With Maurizio Cattelan» Huffington Post.
* ↑ When Two Thumbs Down Are a Sign of Approval
* ↑ Heart Hands Emoji. Emojipedia.
* ↑ Google patents the heart hand-gesture to let you 'like' things with Glass
* ↑ Google Patented the 'Heart' Gesture and Other Fun Hand Moves. .

## Ikus gainera

* Bihotza hatzekin

## Kanpo estekak

* Datuak: Q21072622
* Multimedia: Heart hand gesture / Q21072622
# Bihotzaren ipar aldea

Bihotzaren ipar aldea (gaztelaniaz: La cara norte del corazón) Dolores Redondoren eleberria da, Baztango Trilogia arrakastatsuaren prekuela moduan idatzia.
2019an Danele Sarriugartek Erein argitaletxearentzat euskaratu zuen.

## Sinopsia

Oharra: Atal honek istorio osoa edo amaiera argitzen du.
2005eko abuztuan, krimen-sorta batek Baztango bailara inarrosi baino askoz lehenago, Amaia Salazar hogeita bost urteko gaztea, Foruzaingoko inspektoreordea, Estatu Batuetara joan da, FBIko akademiak Europoleko poliziei eskaintzen dien ikastaro batera; Aloisius Dupree du irakasle, ikerketen unitateko burua.

## Erreferentziak

* ↑ erein.eus

## Kanpo estekak

* Datuak: Q76860774
# Bihotzeko kirurgia

Bihotzeko kirurgia espezialitate medikoa da, batzuetan kirurgia baskularrarekin eta beste batzuetan toraxeko kirurgiarekin lotutakoa. Izenak iradoki bezala, bihotzeko gaixotasunen konponbide kirurgikoaz arduratzen dira.

## Lotutako gaixotasunak

* Balbulopatiak.
* Bihotz-gutxiegitasuna.
* Endokarditisak.
* Kardiopatia iskemikoa.
* Sortzetiko kardiopatiak.

## Euskal Herrian

Osakidetzan, Gurutzetako Ospitalea eta Basurtukoak baino ez dute zerbitzu hau. Hala ere, bihotzeko transplanterik ez dute eskaintzen ez batak ez besteak.

## Kanpo estekak

* (Gaztelaniaz) Sociedad Española de Cirugía Torácica y Cardiovascular (SECCV)
* (Gaztelaniaz) Société Française de Chirurgie Thoracique et Cardio-Vasculaire (FSTCVS)
* Datuak: Q235007
* Multimedia: Cardiac surgery / Q235007
# Bihotza hatzekin

Bihotza hatzekin edo korear bihotza eskuekin egiten den keinu bat da, pertsona batek bere hatz erakuslea eta erpurua erabiliz bihotzaren forma bat sortzen duenean egiten dena.
Jatorria ez da ziurra, baina iturri batzuek diote Kim Hye-Soo aktoreak asmatu edo, gutxienez, ezagun egin zuela.
Hego Korean, K-popeko izarren eta haien jarraitzaileen artean ezaguna den sinboloa da esker ona erakusteko, Infiniteko Nam Woohyunek 2011n erabili zuenetik. Ondoren, Hego Koreako lagunen arteko selfietan egin zen ezaguna.
Hatz erakuslearekin eta erpuruarekin egindako keinua ezaguna egin zen Asiako kontinente osoan zehar, K-popa eta korear dramak oso zabalduak baitaude. Korear kulturako hainbat elementuk munduan zehar izan duten zabalpenari jarraiki, keinua ere asko zabaldu da. Hala ere, munduko gainerako lekuetan, batez ere mendebaldeko munduan, dirua eskatzearen edo artikulu garestiren bat aipatzearen antzeko keinua ere bada, eta, beraz, erraza izan daiteke azken horrekin nahastea.

## Erreferentziak

* 1 2 Bicker, Laura. (24 de septiembre de 2018). Qué es el corazón coreano, el símbolo del K-pop con que Kim Jong-un quiere ganarse a los surcoreanos. .
* ↑ Everything You Never Knew You Needed To Know About South Korea’s Finger Heart Trend
* ↑ (Ingelesez) Best • •, James. «US Olympians Try Their Hands at K-Pop's ‘Finger Heart.' What's That?» NBC Chicago (Noiz kontsultatua: 2023-02-14).
* ↑ (Koreeraz) «[짤줍 '손가락 하트'의 창시자가 김혜수?»] SNSFeed '실시간 핫이슈' 2017-06-10 (Noiz kontsultatua: 2023-02-14).
* ↑ (Koreeraz) 양원모Wikitree. (2016-03-22). «손가락 하트, 원조는 누굴까?» 위키트리 | 세상을 깨우는 재미진 목소리 (Noiz kontsultatua: 2023-02-14).
* ↑ (Koreeraz) «남우현 "손가락하트, 저작권 가능하나"…최화정 "'맛있으면 0칼로리'도"» 뉴스1 2021-10-26 (Noiz kontsultatua: 2023-02-14).
* ↑ (Koreeraz) «남우현 “‘손가락 하트’, 내가 유행시켜”» 스타투데이 2016-06-04 (Noiz kontsultatua: 2023-02-14).
* ↑ (Ingelesez) «INFINITE’s Woohyun Says He Popularized The Finger Heart» Soompi 2016-06-04 (Noiz kontsultatua: 2023-02-14).
* ↑ US Olympians Try Their Hands at K-Pop's 'Finger Heart.' What's That?. 9 de febrero de 2018.

## Ikus gainera

* Bihotza eskuekin

## Kanpo estekak

* Datuak: Q64153034
* Multimedia: Finger heart / Q64153034